महिला सेल में तारीख पर आए दो पक्ष आपस में भिड़े
महिलासेल में आए दो पक्ष सुनवाई के बाद बाहर अापस में भिड़ गए तथा सामान्य अस्पताल में आकर दाखिल हो गए। पीड़ित महिला का कहना है कि उसके पति, देवर अन्य लोगों ने उसकी बच्ची को जबरदस्ती छीनने का प्रयास किया तथा उनके साथ मारपीट की। जबकि दूसरे पक्ष का कहना है कि मारपीट दूसरे पक्ष की तरफ से की गई।
दिनोद निवासी महिला ने बताया कि करीब पौने दो साल पहले उसकी शादी गांव नारनौंद निवासी गौरव के साथ हुई थी। शुरूआत में तो सबकुछ ठीक चला लेकिन बाद में उसके ससुराल वालों ने दहेज मांगना शुरू कर दिया। जब उसने अपने परिवार से दहेज मांगने के लिए मना किया तो उसके साथ मारपीट शुरू कर दी गई। कुछ दिनों तक वह यह सब सहती रही और उसने एक बेटी को जन्म दिया। उसे लगा था कि अब सबकुछ ठीक हो जाएगा लेकिन कुछ नहीं बदला तो शिकायत पुलिस को दी गई। अब फिलहाल केस महिला सेल में चल रहा है। उसने बताया कि गुरुवार को सुनवाई के बाद जब वो वापस लौट रहे थे तो उसके पति,देवर, ससुर उसकी बेटी जबरदस्ती छीनने का प्रयास किया।
hin_Deva hin_Deva hin_Deva